Sklep predsednika Sodišča za uslužbence z dne 20. januarja 2016 – Brouillard/Komisija
(Zadeva F-148/15)
(Javni uslužbenci – Nepripustitev k preizkusom natečaja – Začasne odredbe – Predlog za izdajo začasnih ukrepov – Nujnost – Neobstoj)
Jezik postopka: francoščina
Stranki
Tožeča stranka: Alain Laurent Brouillard (Forest, Belgija) (zastopnik: P. Vande Casteele, odvetnik)
Tožena stranka: Evropska komisija (zastopnika: G. Gattinara in F. Simonetti, agenta)
Predmet
Razglasitev ničnosti odločbe natečajne komisije EPSO/AD/306/15 – pravniki lingvisti za francoski jezik (AD7), da se tožeče stranke ne pripusti k naslednji fazi natečaja, ker naj ne bi imela stopnje izobrazbe, ki ustreza popolni pravni izobrazbi, pridobljeni v belgijski, francoski ali luksemburški visokošolski ustanovi.
Izrek
Predlog A. L. Brouillarda za izdajo začasne odredbe se zavrne.
Odločitev o stroških se pridrži.
____________